רעידות אדמה הרסניות זוכות במדע לשמות או כינויים. ברוב המקרים, שם רעידת האדמה ניתן לה על פי שם אתר ידוע הקרוב ביותר למוקדה. כך למשל, רעידת האדמה ההרסנית שהתרחשה בארץ ישראל בשנת 1927, זכתה לשם רעידת האדמה של יריחו (The Jericho 1927 Earthquake) עקב קרבתה של העיר יריחו למוקד. רעידת האדמה ההרסנית שהתרחשה בשנת 1989 באזור סן-פרנסיסקו, זכתה לשם רעידת האדמה של לומה פריאטה (The 1989 Loma Prieta Erathquake) עקב קרבתו של מוקדה לפסגת ההר "" ברכס סנטה-קרוז שבקליפורניה. רעידת האדמה הזו זכתה בנוסף לכך לכינוי "רעידת אליפות העולם בכדור בסיס" (), מכיוון שהיא התרחשה בזמן המשחק על אליפות צפון-אמריקה בכדור בסיס שהתקיים בסן-פרנסיסקו.